Ray-Ban

Ray-Ban on 1937 perustettu, alunperin yhdysvaltalainen, nykyään italialainen aurinkolasimerkki.
==Historia==
Ray-Banin perusti vuonna 1937 yhdysvaltalainen Bausch & Lomb. Ray-Banin vanhin malli on pilottimalli Aviator, joka oli suunnattu yhdysvaltalaisille poliiseille ja lentäjille suojaamaan heidän silmiään voimakkaalta auringonpaisteelta. 1950-luku, sodanjälkeinen aika, toi mukanaan uusia malleja:
* Round: nimensä mukaisesti pyöreä malli, joka on tehty asetaatista. Sangoissa on Ray-Banin logo, etukehyksen yläkulmissa puolestaan Ray-Banin aurinkolaseille ominaiset ovaalimaiset koristeet.
* Round Metal: pyöreä malli, joka on tehty metallista. Värinä voi olla esimerkiksi kulta, hopea tai "asemetalli".
* Wayfarer: niinsanottuna rock'n'rollarien mallina tunnettu kehys. Sangoissa on Ray-Banin logo, etukehyksen molemmissa yläkulmissa on Ray-Banille ominaiset ovaalimaiset koristeet.
* Clubmaster: kehyksen sangat ja etukehys linssien yläpuolella ovat asetaattia, nenäsilta ja etukehys linssien alapuolelta metallia. Sangoissa ja etukehyksen molemmissa yläkulmissa on raybanilaiset ovaalimaiset koristeet.
Juuri 1950-luvulla Ray-Banien suosio muidenkin kuin lentäjien ja poliisien suosiossa kasvoi, varsinkin kulttuuri-ihmisten, kuten muusikkojen. Ray-Banien suosio lienee ollut huipullaan 1970-luvulla ja tuolloin kehitettiin uusi malli New Wayfarer, joka on Wayfarerista kehitelty muodoiltaan esikuvaansa pehmeämpi kehys, joka on tehty muovista. 1970-luvulla lienee myös ollut se aika, kun Ray-Ban on alkanut tekemään kehyksiä myös normaaleihin silmälaseihin
Malleja on tullut historian saatossa lisää ja vanhempia malleja on saatettu yhdistellä, kuten esimerkiksi:
* Clubround: 1990-luvulla julkaistu malli, joka on yhdistelmä Clubmasterista ja Roundista. Clubmasterin tavoin kehyksen sangat ja etukehys linssien yläpuolelta ovat selluloosa-asetaattia, nenäsilta ja etukhys linssien alapuolelta ovat metallia, mutta kehys on muodoltaan pyöreämpi. Sangoissa ja etukehyksen yläkulmissa on raybanilaiset ovaalimaiset koristeet, kuten Clubmasterissakin. Voidaan toisin sanoen sanoa, että kyseessä on pyöreämpi versio Clubmasterista.
* Erika: pilottimalli, jonka sangat ovat metallia ja etukehys kumia. Sangoissa on Ray-Banin logo.
Vuonna 1999 italialainen Luxottica osti Ray-Banin nimen itselleen. Bausch & Lombin omistuksessa Ray-Ban kerkesi näin ollen olemaan 62 vuotta.
==Aidoit Ray-Banit vaiko piraatit?==
Ray-Baneista on ruvettu ajan myötä tekemään halppiskopioita ja jopa piraatteja, joissa lukee Ray-Banin logo. Aidot Ray-Banit voi kuitenkin erottaa piraateista ja tunnistaa seuraavalla tavalla:
* oikean silmän linssin yläkulmaan on painettu valkoisella Ray-Banin logo
* vasemman silmän linssin vasemmalle sivulle on kaiverrettu kirjaimet RB
* toisessa sangassa CE-merkintä
Jos jokin kolmesta ylläolevasta ehdosta ei toteudu, on kyseessä piraatti. Ray-Baneissa lukee yleensä myös ainakin joitakin seuraavista tiedoista:
* ulkosangoissa ohimoilla on Ray-Banin logo tai raybanilaiset ovaalikoristeet
* etukehyksessä, yläkulmissa on raybanilaiset ovaalikoristeet
* vasemman sangan sisäpuolella mallin numerokoodi ja mallin nimi
* vasemman sangan sisäpuolella värikoodi
* vasemman sangan sisäpuolella kehyksen kokotiedot
* vasemman sangan sisäpuolella linssin tyyppi (N=normaali, P=polarisoiva, F=fotokromaattinen) ja tummuus numeroilla 0–4 (0 on vaalein ja 4 tummin), esimerkiksi 4P
* oikean sangan sisäpuolella Ray-Banin logo
* oikean sangan sisäpuolella "Made in Italy" tai vanhemmissa aurinkolaseissa "Made in USA"
* nenäsillan sisäpuolella teksti Ray-Ban tikkukirjaimilla ja linssien ja nenäsillan leveys.
Luokka:Aurinkolasimerkit
Luokka:Muotitalot
Luokka:Aurinkolasit